अाज सिर्फ 30 मिनट में आ जाएंगे 40 दिनों की चुनावी कवायद के नतीजे
नगर पंचायत चुनाव
2015
भास्कर न्यूज | कांकेर/नरहरपुर
पिछले 40 दिनों से चल रही नगर पंचायत नरहरपुर की सरकार बनाने की कवायद आज सुबह मतगणना शुरू होने के महज तीस मिनट के अंदर तय कर दी जाएगी। प्रशासन ने इसकी पूरी तैयारी कर ली है।
गुरूवार सुबह होने वाली मतगणना के एक दिन पहले प्रशासन ने इसकी रिहर्सल भी की। इधर मतगणना का समय जैसे-जैसे करीब आ रहा है, उम्मीदवारों की धड़कने भी तेज होने लगी है। रिहर्सल के दौरान भी कई उम्मीदवार केंद्र के इर्द घूमते नजर आए।
ऐसे मिलेगी मतगणना की जानकारी : गुरूवार 31 दिसंबर की सुबह 9 बजे से शासकीय उच्चतर माध्यमिक विद्यालय नरहरपुर में मतगणना शुरू हो जाएगी। मतगणना एक चक्र में ही संपन्न हो जाएगी। जिसके लिए 15 टेबल लगाए गए हैं।
चुनाव परिणाम पहले चरण की गिनती से ही मिल जाएगा। आज सुबह ठीक 9 बजे ईवीएम से गिनती शुरू होगी और बटन दबाते ही पहले वार्ड क्रमांक तथा जानकारियां देेने के बाद अध्यक्ष के उम्मीदवारों को मिले मतों की जानकारी स्क्रीन पर दिखाई देने लगेगी। ठीक इसके बाद पार्षद उम्मीदवारों को मिलने वाले मतों की जानकारी स्क्रीन पर दिखाई देने लगेगी। जानकारों के अनुसार यह पूरी प्रक्रिया महज 30 मिनट के अंदर के संपन्न हो जाएगी। शेष पेज 16 पर
लेकिन अधिकारिक तौर पर इसकी पुष्टि के लिए 1 घंटे का समय लग सकता है। मतों की गिनती के लिए वार्ड वार टेबल लगाए गए हैं। मतगणना के लिए 45 मतगणना पर्यवेक्षक सहायक और मतगणना कर्मियों की ड्यूटी लगाई गई है। कलेक्टर एवं जिला निर्वाचन अधिकारी शम्मी आबिदी ने बताया कि मतगणना की सभी प्रशासनिक तैयारियां पूरी कर ली गई है। 28 दिसंबर को संपन्न नगर पंचायत नरहरपुर के चुनाव हेतु 85.76 प्रतिशत वोट डाले गए थे। जिसमें कुल 3103 मतदाताओं में से 2661 मतदाताओं ने अपने मताधिकार का उपयोग था।
मोबाइल फोन होगा वर्जित
मतगणना केंद्रों में इलेक्ट्रॉनिक उपकरण और मोबाइल फोन लेकर जाना वर्जित है। इसके अतिरिक्त पान, गुटखा, धूम्रपान लेकर जाने पर भी प्रतिबंध रहेगा।
मतगणना केंद्र में प्रवेश के लिए पास जरूरी
मतगणना केंद्र में प्रवेश के लिए जिला निर्वाचन कार्यालय द्वारा अधिकारियों, कर्मचारियों को प्रवेश पास जारी किए गए है। प्रवेश के पूर्व सुरक्षा अधिकारियों को पास दिखाना होगा। इसी प्रकार मीडिया के प्रवेश के लिए भी निर्वाचन अधिकारी द्वारा प्राधिकार पत्र जारी किए गए है। गणना एजेंट, चुनाव अभिकर्ताओं, अभ्यर्थी तथा चुनाव प्रतिनिधि को भी प्रवेश के लिए पास दिखाना होगा।
8 बजे उपस्थित होंगे अधिकारी कर्मचारी
कलेक्टर एवं जिला निर्वाचन अधिकारी शम्मी आबिदी ने मतों की गणना हेतु निकाय गणना पर्यवेक्षकों सहायकों को सुबह 8 बजे गणना परिसर में उपस्थित होने कहा है ताकि उन्हें मतगणना के लिए आवश्यक दिशा निर्देश दिए जा सके । मीडिया कर्मियों तथा अन्य पास धारकों को अधिकतम 8.30 बजे तक ही प्रवेश दिया जाएगा। अभ्यर्थियों और उनके गणना अभिकर्ताओं से कहा है कि उन्हें जिस गणना टेबल के लिए नियुक्त किया गया है वे उसी टेबल के सामने बैंच में कार्रवाई देखें।
कांकेर| नगर पंचायत नरहरपुर चुनाव के बाद मतगणना की तैयारियां पूरी।
hin_Deva bho_Deva unk mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva